ข้อบัญญัติองค์การบริหารส่วนตำบลน้ำเขียวข้อบัญญัติองค์การบริหารส่วนตำบลน้ำเขียวเรื่องการจัดการสิ่งปฏิกูลและมูลฝอยพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลน้ำเขียวว่าด้วยการจัดการสิ่งปฏิกูลและมูลฝอยในเขตองค์การบริหารส่วนตำบลน้ำเขียวอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลน้ำเขียว โดยความเห็นชอบของสภาองค์การบริหารส่วนตำบลน้ำเขียวและนายอำเภอรัตนบุรีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลน้ำเขียว เรื่อง การจัดการสิ่งปฏิกูลและมูลฝอยพ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลน้ำเขียวเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบัญญัติตำบล เรื่องการกำจัดสิ่งปฏิกูลและขยะมูลฝอย พ.ศ. ๒๕๕๒บรรดาข้อบัญญัติกฎ ระเบียบ ประกาศ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้สิ่งปฏิกูล หมายความว่า อุจจาระ หรือปัสสาวะและหมายความรวมถึงสิ่งอื่นใดซึ่งเป็นสิ่งโสโครก หรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์ หรือซากสัตว์หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและหมายความรวมถึง มูลฝอยติดเชื้อ มูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่า สถานที่หรือทางซึ่งมิใช่เป็นเอกชนและประชาชนสามารถใช้ประโยชน์หรือสัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่านายกองค์การบริหารส่วนตำบลน้ำเขียวเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพนักงานเจ้าหน้าที่ หมายความว่าผู้ซึ่งได้รับการแต่งตั้งจากเจ้าพนักงานท้องถิ่นให้ปฏิบัติหน้าที่ตามพระราชบัญญัติการสาธารณสุขพ.ศ. ๒๕๓๕ข้อ๕ การเก็บ ขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลน้ำเขียวเป็นอำนาจหน้าที่ขององค์การบริหารส่วนตำบลน้ำเขียวในการดำเนินการตามวรรคหนึ่งองค์การบริหารส่วนตำบลน้ำเขียวอาจร่วมกับหน่วยงานของรัฐหรือส่วนราชการอื่นดำเนินการภายใต้ข้อตกลงร่วมกันก็ได้ในกรณีจำเป็นเพื่อประโยชน์สาธารณะโดยส่วนรวมต้องดำเนินการตามหลักเกณฑ์วิธีการ และเงื่อนไขในการดำเนินร่วมกันตามที่กำหนดในกฎกระทรวงในกรณีที่มีเหตุอันสมควรองค์การบริหารส่วนตำบลน้ำเขียวอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลน้ำเขียวหรืออาจอนุญาตให้บุคคลใดเป็นผู้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยตามข้อ ๑๗ ก็ได้ความตามข้อนี้และข้อ๑๗ มิให้ใช้บังคับกับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินการโรงงานที่ของเสียอันตรายและผู้ดำเนินกิจการรับทำการเก็บขนหรือกำจัดของเสียอันตรายดังกล่าวแจ้งดำเนินกิจการเป็นหนังสือต่อเจ้าพนักงานท้องถิ่นข้อ๖ เจ้าของหรือผู้ครอบครองสถานที่อาคาร หรือเคหสถานต้องรักษาบริเวณสถานที่อาคารเคหสถาน ซึ่งตนเป็นเจ้าของหรือครอบครองของตนไม่ให้มีมูลฝอยสิ่งปฏิกูลสิ่งเปรอะเปื้อนหรือมีการถ่ายเททิ้งมูลฝอยหรือสิ่งปฏิกูลซึ่งขัดต่อสุขลักษณะข้อ ๗ ห้ามผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูล มูลฝอยในที่หรือทางสาธารณะ เช่น ถนน ตรอก ซอยแม่น้ำ คลอง คู สระน้ำ บ่อน้ำ เป็นต้นข้อ๘ ห้ามผู้ใด ถ่าย เททิ้งสิ่งปฏิกูลลงในที่รองรับมูลฝอยข้อ๙ ห้ามผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้สิ่งปฏิกูลหรือกลิ่นเหม็นรั่วออกมาข้างนอกข้อ๑๐ กรณีมูลฝอยอันตรายหรือมูลฝอยติดเชื้อต้องมีการปฏิบัติตามที่จำเป็นเพื่อให้ถูกต้องด้วยสุขลักษณะตามลักษณะของมูลฝอยที่จัดเก็บโดยไม่ก่อให้เกิดอันตรายและการแพร่ของเชื้อโรคตามวิธีการที่ถูกต้องตามหลักวิทยาศาสตร์และเทคโนโลยีที่เหมาะสมข้อ๑๑ ห้ามผู้ใดดำเนินกิจการรับทำการเก็บ ขน ถ่ายเคลื่อนย้ายหรือกำจัดสิ่งปฏิกูลและมูลฝอยในถังรับ รถขน สถานที่เท เก็บหรือพักสิ่งปฏิกูลและมูลฝอยขององค์การบริหารส่วนตำบลน้ำเขียว เว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลน้ำเขียวเว้นแต่ได้รับอนุญาตจากพนักงานท้องถิ่นข้อ๑๒ เจ้าของหรือผู้ครอบครองอาคารสถานที่ หรือเคหสถานใด ๆจะต้องจัดให้มีที่เก็บรองรับหรือกำจัดสิ่งปฏิกูลและมูลฝอยในอาคาร สถานที่หรือเคหสถานในครอบครองของตนและจะต้องปฏิบัติให้ถูกต้องด้วยสุขลักษณะตามสภาพหรือลักษณะการใช้อาคารหรือสถานที่นั้นๆข้อ๑๓ ที่รับรองสิ่งปฏิกูลหรือมูลฝอยต้องมีภาชนะปิดมิดชิดไม่รั่ว ไม่ซึมและไม่มีกลิ่นเหม็นออกมาข้างนอกและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ข้อ๑๔ ห้ามเจ้าของหรือผู้ครอบรองอาคารสถานที่ใด ๆทำการกำจัดสิ่งปฏิกูลและมูลฝอยอันอาจทำให้เกิดมลพิษ เช่น ควัน กลิ่น หรือแก็สเป็นต้น เว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของพนักงานสาธารณสุขหรือเจ้าพนักงานท้องถิ่นข้อ๑๕ หากเจ้าพนักงานท้องถิ่นเห็นว่าอาคารสถานที่หรือบริเวณใดควรทำการเก็บขนสิ่งปฏิกูลหรือมูลฝอยไปทำการกำหนดให้ถูกต้องด้วยสุขลักษณะยิ่งขึ้นเมื่อเจ้าพนักงานท้องถิ่นมีหนังสือแจ้งไปยังเจ้าของหรือผู้ครอบครองอาคารหรือสถานที่หรือบริเวณนั้น ๆ ให้ทราบล่วงหน้าไม่น้อยกว่า ๑๕ วัน หรือเมื่อได้ทำการปิดประกาศกำหนดบริเวณที่ต้องทำการเก็บขน สิ่งปฏิกูลและมูลฝอยไว้ในที่เปิดเผยในบริเวณที่กำหนดไม่น้อยกว่า ๓แห่งเป็นเวลาไม่น้อยกว่า ๑๕ วันนับแต่วันประกาศแล้ว เจ้าของหรือผู้ครอบครองอาคารสถานที่หรือบริเวณใด ๆจะต้องให้เจ้าพนักงานท้องถิ่นหรือผู้ที่ได้รับมอบหมายหรือผู้ที่ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นเก็บ ขน สิ่งปฏิกูลหรือมูลฝอยจากอาคารสถานที่หรือบริเวณนั้น ๆ ซึ่งตนเป็นเจ้าของหรือครอบครองอยู่โดยเสียค่าธรรมเนียม เก็บ ขน ตามอัตรากำหนดไว้ท้ายข้อบัญญัตินี้ห้ามผู้ใดเก็บขน สิ่งปฏิกูลมูลฝอยจากอาคาร สถานที่ หรือบริเวณใดซึ่งอยู่ในเขตเก็บมูลฝอยที่เจ้าพนักงานท้องถิ่นประกาศแล้วตามวรรคหนึ่งเว้นแต่ได้รับมอบหมายหรือได้รับอนุญาตจากเจ้าพนักงานท้องถิ่นเจ้าของหรือผู้ครอบครองอาคารสถานที่ หรือเคหสถาน ซึ่งอยู่นอกบริเวณเก็บขยะมูลฝอยตามวรรคหนึ่งต้องเก็บ ขนหรือกำจัดสิ่งปฏิกูลมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นหรือวิธีอื่นใดที่ไม่ขัดต่อสุขลักษณะข้อ ๑๖ อาคารชั่วคราวสำหรับคนงานก่อสร้างต้องจัดให้มีที่รองรับสิ่งปฏิกูลและมูลฝอยและให้ผู้จัดสร้างอาคารเจ้าของหรือผู้ครอบครองอาคารดังกล่าวต้องปฏิบัติให้ถูกต้องด้วยสุขลักษณะเกี่ยวกับการเก็บขน และกำจัดสิ่งปฏิกูล หรือมูลฝอยดังนี้(๑)ผู้จัดสร้างอาคารชั่วคราวสำหรับคนงานก่อสร้างต้องปฏิบัติ ดังต่อไปนี้(๑.๑)ต้องจัดให้มีส้วมที่ถูกสุขลักษณะในปริมาณที่เพียงพอตามคำแนะนำของเจ้าพนักงานท้องถิ่นหรือเจ้าพนักงานสาธารณสุข(๑.๒)ต้องจัดให้มีถังขยะที่ไม่รั่วซึมและมีฝาปิดมิดชิดสามารถป้องกันสัตว์พาหะนำโรคได้ทุกครอบครัว(๑.๓)ต้องจัดให้มีระบบระบายน้ำทิ้งจากครัวเรือนลงสู่ท่อระบายน้ำสาธารณะหรือบ่อซึม(๒)ให้ผู้ครอบครองอาคาร คนงานก่อสร้าง หรือผู้อาศัยอยู่ในอาคารปฏิบัติดังนี้(๒.๑)ต้องรักษาความสะอาดส้วม และห้ามถ่ายอุจจาระนอกส้วม(๒.๒)กรณีส้วมแตก ชำรุด หรือเต็ม จนอาจเป็นเหตุให้เกิดการแพร่กระจายของสิ่งปฏิกูลต้องดำเนินการซ่อมแซมหรือดูดส้วม(๒.๓) ต้องเก็บกวาดขยะมูลฝอยลงถังขยะโดยเฉพาะขยะเปียกต้องเก็บในถังขยะที่มีฝาปิดหรืออาจเก็บในถุงพลาสติกข้อ ๑๗ ห้ามผู้ใดดำเนินการรับทำการเก็บ ขนหรือกำจัดสิ่งปฏิกูลและมูลฝอย โดยทำเป็นธุรกิจหรือโดยได้รับผลประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ ๑๘ ผู้ใดประสงค์จะดำเนินการรับทำการเก็บ ขนหรือกำจัดสิ่งปฏิกูลและมูลฝอยโดยทำธุรกิจหรือโดยได้รับประโยชน์ตอบแทนด้วยการคิดค่าบริการจากประชาชนให้ยื่นคำขอรับในอนุญาตการเก็บ ขน หรือกำจัดสิ่งปฏิกูลและมูลฝอย (แบบ สม. ๑)ต่อเจ้าพนักงานท้องถิ่นพร้อมด้วยเอกสารและหลักฐาน ดังต่อไปนี้(๑)สำเนาบัตรประจำตัวประชาชน พร้อมรับรองสำเนาถูกต้อง จำนวน ๑ ฉบับ(๒)สำเนาทะเบียนบ้าน พร้อมรับรองสำเนาถูกต้อง จำนวน ๑ ฉบับ(๓)สำเนาหนังสือรับรองการจัดทะเบียนนิติบุคคลพร้อมผู้มีอำนาจลงนามรับรองสำเนาถูกต้องและประทับตรานิติบุคคล(กรณีเป็นนิติบุคคล) จำนวน ๑ ฉบับ(๔)หนังสือมอบอำนาจ กรณีเจ้าของไม่มาดำเนินการด้วยตนเองพร้อมปิดอากรแสตมป์ ๑๐ บาทจำนวน ๑ ฉบับ(๕)อื่น ๆ ตามที่องค์การบริหารส่วนตำบลน้ำเขียวกำหนดข้อ๑๙ คุณสมบัติของผู้ขออนุญาตดำเนินกิจการทำการเก็บขน หรือกำจัดสิ่งปฏิกูลและมูลฝอยตลอดจนหลักเกณฑ์วิธีการและเงื่อนไขในการขอและอนุญาตการออกใบอนุญาตการต่อใบอนุญาตการออกใบแทนใบอนุญาตให้เป็นไปตามที่องค์การบริหารส่วนตำบลน้ำเขียวกำหนดข้อ๒๐ เมื่อได้รับคำขอใบอนุญาตตามข้อ ๑๘หรือคำขอต่อใบอนุญาตตามข้อ ๒๔ ให้เจ้าพนักงานท้องถิ่นตรวจสอบความถูกต้องและความสมบูรณ์ของคำขอถ้าปรากฏว่าคำของดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ให้เจ้าพนักงานท้องถิ่นรวบรวมความไม่ถูกต้อง หรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้อนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายใน๑๕ วัน นับแต่วันที่ได้รับคำขอแต่หากปรากฏว่าคำขอถูกต้องตามหลักเกณฑ์ วิธีการหรือเงื่อนไขที่กำหนดไว้ก็ให้เจ้าพนักงานท้องถิ่นออกใบอนุญาตการรับทำการเก็บ ขนหรือกำจัดสิ่งปฏิกูลและมูลฝอยตามแบบ (สม. ๒)เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมเหตุผลให้ผู้ขออนุญาตทราบภายใน๓๐ วัน นับแต่วันได้รับคำขอ ซึ่งรายละเอียดถูกต้องหรือครบถ้วนตามที่กำหนดในข้อบัญญัตินี้กรณีมีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกิน ๑๕ วัน โดยมีหนังสือแจ้งการขยายและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ๒๑ ให้ผู้ได้รับอนุญาตมารับใบอนุญาตพร้อมกับรับชำระค่าธรรมเนียมตามอัตราท้ายข้อบัญญัตินี้ภายในกำหนด ๑๕ วันทำการ นับแต่วันที่ได้รับหนังสือแจ้งจากเจ้าพนักงานท้องถิ่นหรือตามที่เจ้าพนักงานท้องถิ่นนัดหมายหากมิได้ดำเนินการภายในเวลาที่กำหนดโดยไม่มีเหตุผลอันสมควรจะถือว่าสละสิทธิ์ข้อ๒๒ ผู้ใดรับใบอนุญาตจากเจ้าพนักงานท้องถิ่นให้ดำเนินการเก็บขน และกำจัดสิ่งปฏิกูลหรือมูลฝอย โดยทำธุรกิจหรือโดยได้รับประโยชน์ตอบแทนด้วยการคิดค่าบริการต้องปฏิบัติตามหลักเกณฑ์วิธีการ และเงื่อนไขดังนี้(๑)กิจการเก็บขนและกำจัดสิ่งปฏิกูล(๑.๑)รถถ่ายสิ่งปฏิกูลต้องได้รับอนุญาตจากกรมการขนส่งทางบกและมีลักษณะดังนี้(๑.๑.๑)ส่วนของรถที่ใช้บรรจุสิ่งปฏิกูลต้องปกปิดมิดชิด มีฝาปิด สามารถป้องกันกลิ่นสัตว์และแมลงนำโรคได้และมีฝาปิดอยู่ด้านบน(๑.๑.๒)วัสดุอุปกรณ์ที่ใช้ดูดสิ่งปฏิกูล เช่น ท่อ สายยางสายดูดต้องอยู่ในสภาพที่ใช้งานได้ไม่รั่วซึม(๑.๑.๓)มีปั้มดูดสิ่งปฏิกูลที่มีการติดตั้งมาตรวัดปริมาณของสิ่งปฏิกูลที่ใช้การได้ดีและมองเห็นระดับได้ไม่รั่วซึม(๑.๑.๔)มีอุปกรณ์ทำความสะอาดประจำรถ เช่น ถังตักน้ำ ไม้กวาด น้ำยาฆ่าเชื้อที่ไม่เป็นอันตรายต่อสุขภาพและมีผลกระทบต่อสิ่งแวดล้อม(๑.๑.๕)ต้องมีข้อความติดด้านข้างและด้านหลังรถโดยใช้ตัวอักษรขนาดที่เห็นได้ชัดเจนดังนี้รถขนถ่ายสิ่งปฏิกูล ปริมาตร บรรจุ............ลูกบาศก์เมตรได้รับอนุญาตจากองค์การบริหารส่วนตำบลน้ำเขียวใบอนุญาตเลขที่ ....................../........................ชื่อบริษัทหรือเจ้าของกิจการ หมายเลขโทรศัพท์(๑.๒)กรณีกำจัดสิ่งปฏิกูลเองต้องมีระบบการบริหารจัดการที่ถูกต้องตามหลักสุขาภิบาลไม่ก่อให้เกิดรำคาญและมลพิษต่อสภาพแวดล้อม(๑.๓)ผู้ปฏิบัติงานต้องสวมเสื้อคลุม ถุงมือยาง รองเท้ายางขณะปฏิบัติงานดูดสิ่งปฏิกูล(๑.๔)หลังดูดสิ่งปฏิกูลแล้วให้ปฏิบัติดังนี้(๑.๔.๑)ทำความสะอาดท่อ สายดูดหรืออุปกรณ์อื่นที่สัมผัสกับสิ่งปฏิกูลให้สะอาดถูกหลักสุขาภิบาล(๑.๔.๒)กรณีมีสิ่งปฏิกูล รั่ว ซึม ตกเรี่ยราดให้รับดำเนินการทำความสะอาดและฆ่าเชื้อโรคด้วยยาฆ่าเชื้อที่ไม่เป็นอันตรายต่อสุขภาพและอนามัย(๑.๕)ทำความสะอาดรถ เสื้อคลุม ถุงมือยาง รองเท้า และอุปกรณ์ที่ใช้ทุกวันที่ปฏิบัติงาน(๑.๖)ต้องมีการตรวจสุขภาพของพนักงานผู้ปฏิบัติงานอย่างน้อยปีละ ๑ ครั้งทั้งนี้เพื่อเป็นการคุ้มครองสุขภาพของผู้ปฏิบัติงาน(๑.๗)สถานที่ดำเนินการกำจัดสิ่งปฏิกูลต้องตั้งอยู่ห่างจากชุมชน ศาสนสถานสถานศึกษาโรงพยาบาล สถานที่ราชการ แหล่งน้ำสาธารณะโดยให้คำนึงถึงการป้องกันมิให้เกิดมลพิษต่อสิ่งแวดล้อมหรือเหตุรำคาญแก่ประชาชนในบริเวณใกล้เคียง(๒)กิจการเก็บ ขนมูลฝอย(๒.๑)รถเก็บ ขนมูลฝอยทุกคัน ต้องได้รับการออกแบบ ประกอบและสร้างให้มีลักษณะถูกต้องตามกฎหมายขนส่งทางบกและกฎหมายอื่น ๆ ที่เกี่ยวข้องสามารถป้องกันการปลิวตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายมูลฝอยไปยังสถานที่จำกัด(๒.๒)รถเก็บขนมูลฝอยทุกคันต้องมีข้อความติดไว้ด้านข้างและด้านหลังรถตามขนาดรูปลักษณะและสิ่งที่องค์การบริการส่วนตำบลน้ำเขียวเห็นสมควรด้วยอักษรขนาดที่เห็นได้ชัดเจนดังนี้รถขนถ่ายสิ่งปฏิกูล ปริมาตร บรรจุ............ลูกบาศก์เมตรได้รับอนุญาตจากองค์การบริหารส่วนตำบลน้ำเขียวใบอนุญาตเลขที่ ....................../........................ชื่อบริษัทหรือเจ้าของกิจการ หมายเลขโทรศัพท์(๒.๓)ผู้รับจ้างต้องจัดให้มีพนักงานขับรถ พนักงานเก็บขนมูลฝอยตลอดจนวัสดุอุปกรณ์ในการเก็บมูลฝอยอย่างเพียงพอและเหมาะสมต่อการปฏิบัติงาน(๒.๔)ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมทางในเขตพื้นที่ให้บริการตามรูปแบบ ชนิด ขนาดและตำแหน่งที่องค์การบริหารส่วนตำบลน้ำเขียวกำหนด(๒.๕)ผู้รับจ้างจะต้องทำการเก็บ ขนมูลฝอยที่จัดเก็บแล้วไปกำจัดยังสถานที่แจ้งไว้ตามคำขออนุญาตและปฏิบัติตามเงื่อนไขในใบอนุญาต(๒.๖)สถานที่ประกอบการต้องมีที่ตั้งทำการถาวรที่เจ้าหน้าที่สามารถติดต่อได้สะดวกตลอดเวลาทำงานปกติมีโทรศัพท์ให้ประชาชนสามารถโทรศัพท์ติดต่อหรือร้องเรียนได้(๒.๗)ผู้รับจ้างต้องจัดให้มีสถานที่หรืออาคารจอดรถเก็บขนมูลฝอยทุกคันรักษาให้สถานที่ดังกล่าวอยู่ในสภาพที่ดี และถูกสุขลักษณะ(๒.๘)ผู้รับจ้างต้องทำความสะอาดรถเก็บ ขน ตลอดจนอุปกรณ์ที่เกี่ยวข้องอย่างน้อยวันละ ๑ ครั้งหลังจากออกปฏิบัติงานเก็บ ขนมูลฝอย และน้ำเสียที่เกิดจากการล้างต้องได้รับการบำบัดที่ถูกสุขาภิบาล(๒.๙)ในระหว่างการปฏิบัติงานผู้รับจ้างต้องควบคุมดูแลมิให้มีการเก็บ ขนมูลฝอยในลักษณะที่ไม่ปลอดภัยต่อการทำงานหรือก่อให้เกิดการละเมิดต่อผู้อื่น(๒.๑๐) กรณีการจัดกิจกรรมพิเศษเป็นต้นว่างานประเพณี งานเทศกาลงานนักขัตฤกษ์ต่าง ๆ หรืองานอื่น ๆที่จัดโดยส่วนราชการหรือเอกชน องค์การบริหารส่วนตำบลน้ำเขียวจะต้องแจ้งให้ผู้รับจ้างทราบล่วงหน้าเป็นกรณีพิเศษโดยผู้รับจ้างไม่อาจคิดค่าบริการเพิ่ม(๒.๑๑)ต้องมีการตรวจสุขภาพของพนักงานผู้ปฏิบัติงานอย่างน้อยปีละ ๑ ครั้ง ทั้งนี้เพื่อคุ้มครองสุขภาพของผู้ปฏิบัติงาน(๓)กิจการกำจัดมูลฝอยผู้ที่ดำเนินการรับกำจัดมูลฝอยต้องปฏิบัติตามประกาศข้อบัญญัติขององค์การบริหารส่วนตำบลน้ำเขียวหรือตามคำสั่งของเจ้าพนักงานท้องถิ่นหรือตามคำแนะนำของเจ้าพนักงานสาธารณสุขมูลฝอยอันตรายและมูลฝอยติดเชื้อต้องปฏิบัติการให้ถูกต้องด้วยสุขลักษณะโดยไม่ก่อให้เกิดอันตรายและการแพร่เชื้อโรคตามวิธีการที่ถูกต้องตามหลักวิทยาศาสตร์และเทคโนโลยีที่เหมาะสมข้อ๒๓ ใบอนุญาตให้มีอายุ ๑ ปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลน้ำเขียวข้อ๒๔ เมื่อผู้รับใบอนุญาตประสงค์จะต่อใบอนุญาตให้ยื่นคำขอต่อเจ้าพนักงานท้องถิ่นตามแบบคำขอต่อใบอนุญาต (สม. ๓)ก่อนใบอนุญาตหมดอายุเมื่อได้ยื่นคำขอพร้อมชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่อใบอนุญาตข้อ๒๕ ผู้ได้รับใบอนุญาตตามข้อ ๒๐ต้องเสียค่าธรรมเนียมการออกใบอนุญาตไม่เกินตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่อใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่เสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้หยุดการดำเนินกิจการได้จนกว่าจะได้เสียค่าธรรมเนียมและค่าปรับครบจนจำนวนข้อ๒๖ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลน้ำเขียวข้อ๒๗ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกดำเนินการต่อเจ้าพนักงานท้องถิ่นตามแบบ(สม. ๔)ข้อ๒๘ หากผู้ได้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ (สม. ๔)ข้อ๒๙ ในกรณีที่ใบอนุญาตสูญหายถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบ สม. ๔ภายในสิบห้าวันนับแต่วันที่ได้รับทราบถึงความสูญหาย ถูกทำลายหรือชำรุดพร้อมเอกสารหลักฐาน ดังต่อไปนี้(๑)ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายแสดงต่อเจ้าพนักงานส่วนท้องถิ่นจำนวน๑ ฉบับ(๒)ในกรณีใบอนุญาตถูกทำลาย หรือชำรุดในสาระสำคัญให้ผู้ยื่นคำขอรับใบแทนใบอนุญาตใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่น(๓) สำเนาบัตรประจำตัวประชาชนกรณีเป็นบุคคลธรรมดาหรือสำเนาหนังสือจดทะเบียนนิติบุคคล (กรณีเป็นนิติบุคคล) ของผู้ได้รับใบอนุญาตจำนวน ๑ ฉบับข้อ๓๐ การออกใบแทนใบอนุญาตให้เจ้าพนักงานท้องถิ่นดำเนินการดังต่อไปนี้(๑) การออกใบแทนใบอนุญาตให้ให้แบบ สม. ๒ โดยประทับตราสีแดงคำว่า ใบแทน กำกับไว้ด้วยและให้มีวันเดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานส่วนท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับระยะเวลาที่เหลือของใบอนุญาตเดิม(๓)บันทึกด้านหลังใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปี พ.ศ.ของใบแทนใบอนุญาตข้อ๓๑ ผู้ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบการตลอดระยะเวลาที่ประกอบกิจการข้อ๓๒ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการรับทำการเก็บ ขนหรือกำจัดสิ่งปฏิกูลและมูลฝอยโดยทำธุรกิจหรือโดยรับประโยชน์ตอบแทนด้วนค่าบริการให้ใช้แบบ สม. ๑(๒)ใบอนุญาตประกอบกิจการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยค่าบริการให้ใช้แบบ สม. ๒(๓)คำขอต่อใบอนุญาตประกอบกิจการรับทำการเก็บ ขนหรือกำจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยค่าบริการให้ใช้แบบ สม. ๓(๔)คำขออนุญาตต่าง ๆ ให้ใช้แบบ สม. ๔ข้อ๓๓ ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามรพะราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ได้ระบุไว้ในใบอนุญาตได้ภายในเวลาที่เป็นสมควรแต่ต้องไม่เกิน ๑๕วันข้อ๓๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่ ๒ ครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๓๕ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับในอนุญาตไม่ยอมรับทราบคำสั่งดังกล่าวให้ส่งคำสั่งโดยทางไปรษณีย์ตอบรับหรือปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักงานทำการงานของผู้ได้รับใบอนุญาต และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันที่ปิดคำสั่ง แล้วแต่กรณีข้อ๓๖ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจกาจที่ถูกเพิกถอนใบอนุญาตอีกไม่ได้ จนกว่าจะพ้นกำหนด ๑ ปีนับแต่วันที่ถูกเพิกถอนในอนุญาตข้อ๓๗ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตองค์การบริหารส่วนตำบลน้ำเขียวในเรื่องใดหรือทุกเรื่องก็ได้ข้อ๓๘ ผู้ได้รับใบอนุญาตให้ประกอบการเก็บขน หรือกำจัดสิ่งปฏิกูลและมูลฝอยที่ได้ออกก่อนวันบังคับใช้ข้อบัญญัตินี้ ให้คงใช้ต่อไปจนสิ้นวันหมออายุใบอนุญาตนั้นข้อ๓๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในพระราชบัญญัติการสาธารณสุข พ.ศ. ๒๕๓๕ข้อ๔๐ ให้นายกองค์การบริหารส่วนตำบลน้ำเขียวเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ ข้อบังคับ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๘ตุลาคม พ.ศ. ๒๕๕๙สัญชัย สมล้วนนายกองค์การบริหารส่วนตำบลน้ำเขียว[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลน้ำเขียว เรื่องการจัดการสิ่งปฏิกูลและมูลฝอย พ.ศ. ๒๕๕๙๒.คำขอรับใบอนุญาต (สม. ๑)๓.ใบอนุญาตให้ดำเนินการเก็บ ขน สิ่งปฏิกูลโดยทำเป็นธุรกิจหรือได้รับประโยชน์ตอบแทนด้วยการคิดค่าบริการ (สม. ๒)๔.แบบคำขอต่ออายุใบอนุญาตประกอบกิจการรับทำการเก็บ ขน หรือกำจัดสิ่งปฏิกูลหรือมูลฝอย(สม. ๓)๕.คำขออนุญาตการต่าง ๆ (สม. ๔)(ดูข้อมูลจากภาพกฎหมาย)ภวรรณตรี/จัดทำ๓๐ ตุลาคม ๒๕๖๐พรวิภา/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕๓ ง/หน้า ๗๖/๑๒ ตุลาคม ๒๕๖๐